Document ID: 32004R2253

UREDBA KOMISIJE (ES) št. 2253/2004
z dne 23. decembra 2004
o spremembi Uredbe (EGS) št. 2237/77 o obliki poročila s kmetijskega gospodarstva, ki se uporablja za določanje dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1), in zlasti člena 7(3) Uredbe,
ob upoštevanju naslednjega:
(1)
Uredba Komisije (EGS) št. 2237/77 (2) določa vsebino poročila s kmetijskega gospodarstva, ki se naj uporablja.
(2)
Zbrani podatki za namene poročila s kmetijskega gospodarstva morajo upoštevati razvoj skupne kmetijske politike. Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (3) bistveno spreminja način, kako se plačujejo podpore kmetom v Skupnosti. Te spremembe je treba upoštevati pri poročilu s kmetijskega gospodarstva, da se lahko pravilno spremlja razvoj kmetijskih prihodkov in zagotovi zadostna podlaga za poslovno analizo gospodarstev.
(3)
Poročilo s kmetijskega gospodarstva je treba prilagoditi zaradi upoštevanja pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.
(4)
Uredbo (EGS) št. 2237/77 je zato treba ustrezno spremeniti.
(5)
Ob upoštevanju, da bodo nekatere spremembe začele veljati z letom 2004, je primerno spremeniti poročilo s kmetijskega gospodarstva, ki začne veljati v računovodskem letu 2004.
(6)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij -
SPREJELA NASLEDNJO UREDBO:
Člen 1
Prilogi I in II k Uredbi (EGS) št. 2237/77 se spremenita skladno s Prilogama I in II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporabljati se začne z računovodskim letom 2004, ki se prične v obdobju med 1. januarjem in 1. julijem 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2004

Labels: 19
6